《周公辅别业》
宋代·陈昌时

同余栖隐地，只在白云根。
野草行无路，孤舟入有门。
已存栽竹地，不买种桃园。
眼底饶苍翠，南山带北村。

作者简介：陈昌时，字少垣，号物吾，亦名文昌，又名天囿。则翁长子。自少颖悟，博学强记，为文雄深而高古。咸淳元年（1277）癸丑以纶秀科继登博学宏词科，授教授。著有《鸡肋集》。其女嫁南戏鼻祖高则诚。